వాణిజ్యం, పరిశ్రమల మంత్రిత్వ శాఖ
అమెరికా యాపిల్స్, వాల్నట్లపై కొనసాగనున్న 50%, 100% ఎంఎఫ్ఎన్ సుంకం
- అదనంగా అమలులోకి తెచ్చిన 20% సుంకం మాత్రమే తీసివేయబడుతుంది
- బాదంపప్పుపై ఎంఎఫ్ఎన్ రేటు కిలోకు రూ. 100 కొనసాగుతుంది, ఎందుకంటే అదనంగా అమలులోకి తెచ్చిన ఎంఎఫ్ఎన్ రేటు కిలోకు రూ. 20/కి మాత్రమే తీసివేయబడింది
- అమెరికా యాపిల్స్, వాల్నట్లు మరియు బాదంపప్పుల దిగుమతిపై అదనపు ప్రతీకార సుంకాలు మరియు అదనపు రేటు తొలగింపు దేశీయ ఉత్పత్తిదారులపై ఎటువంటి ప్రతికూల ప్రభావం చూపదు
- ఇతర దేశాలతో లెవెల్ ప్లేయింగ్ ఫీల్డ్లో పోటీ పడేందుకు US నుండి యాపిల్స్
- అమెరికాకు భారతీయ ఉక్కు మరియు అల్యూమినియం ఎగుమతులకు మార్కెట్ యాక్సెస్ను పునరుద్ధరించడానికి డబ్ల్యు.టి.వొ. వివాదం పరిష్కారం
అమెరికా, భారతదేశం మధ్య ఉన్న ఆరు ప్రధాన ప్రపంచ వాణిజ్య సంస్థ  వివాదాలను పరస్పరం అంగీకారపు పరిష్కారాల ద్వారా పరిష్కరించుకోవాలనే నిర్ణయంతో యాపిల్స్, వాల్నట్లు మరియు బాదంపప్పులతో సహా ఎనిమిది అమెరికా మూల ఉత్పత్తులపై అదనపు సుంకాలను భారత్, జూన్ 2023లో యుఎస్ ఉపసంహరించుకుంది. నోటిఫికేషన్ నంబర్ 53/2023  ద్వారా దీనిని ఉపసంహరించుకుంది.
అమెరికా రక్షణాత్మక చర్యలకు ప్రతీకారంగా 2019లో అమెరికా ఉత్పత్తులపై మోస్ట్ ఫేవర్డ్ నేషన్  డ్యూటీకి మించి యాపిల్స్ మరియు వాల్నట్లపై 20% మరియు బాదంపై కిలోకు రూ. 20 చొప్పున అదనపు సుంకాలు విధించబడ్డాయి. మినహాయింపు ప్రక్రియలో భాగంగా స్టీల్ మరియు అల్యూమినియం ఉత్పత్తులకు మార్కెట్ యాక్సెస్ను అందించడానికి అమెరికా అంగీకరించినందున అమెరికా-మూల ఉత్పత్తులపై భారతదేశం విధించిన ఈ అదనపు సుంకాలు ఉపసంహరించబడ్డాయి. యాపిల్స్, వాల్నట్లు మరియు బాదంపప్పులపై మోస్ట్ ఫేవర్డ్ నేషన్ సుంకంపై ఎలాంటి తగ్గింపు లేదు, ఇది ఇప్పటికీ అమెరికా మూలాల ఉత్పత్తులతో సహా అన్ని దిగుమతి చేసుకున్న ఉత్పత్తులకు వరుసగా 50%, 100% మరియు రూ.100 చొప్పున వర్తిస్తుంది. ఇంకా, డీజీఎఫ్టీ 8 మే 2023 నాటి నోటిఫికేషన్ నంబర్ 05/ 2023 ప్రకారం భూటాన్ మినహా అన్ని దేశాల నుండి దిగుమతుల కోసం.. కిలోకు ఎంఐపీ  రూ.50 వర్తింపజేయడం ద్వారా ఐటీసీ  08081000 కింద ఆపిల్ల దిగుమతి విధానంలో సవరణ చేసింది. కాబట్టి, ఈ ఎంఐపీ అమెరికా మరియు ఇతర దేశాల  ఆపిల్లకు కూడా వర్తిస్తుంది. ఈ కొలత తక్కువ-నాణ్యత కలిగిన ఆపిల్లను డంపింగ్ చేయకుండా మరియు భారతీయ మార్కెట్లో ఏదైనా దోపిడీ ధరల నుండి కాపాడుతుంది. ఈ చర్యలు దేశీయ ఆపిల్, వాల్నట్ మరియు బాదం ఉత్పత్తిదారులపై ఎటువంటి ప్రతికూల ప్రభావాన్ని చూపదు. బదులుగా, ఇది యాపిల్స్, వాల్నట్లు మరియు బాదం యొక్క ప్రీమియం మార్కెట్ విభాగంలో పోటీని కలిగిస్తుంది, తద్వారా మన భారతీయ వినియోగదారులకు పోటీ ధరలకు మెరుగైన నాణ్యమైన ఉత్పత్తులు లభిస్తాయి. ఆ విధంగా అమెరికా యాపిల్స్, వాల్నట్లు మరియు బాదం పప్పులు అన్ని ఇతర దేశాలతో సమానమైన పోటీ మైదానంలో పోటీపడతాయి. అమెరికా ఆపిల్ మరియు వాల్నట్ దిగుమతులపై అదనపు ప్రతీకార సుంకాలు విధించడం వల్ల ఇతర దేశాలు ప్రయోజనం పొందడంతో అమెరికా ఆపిల్ల మార్కెట్ వాటా క్షీణించింది. వీటి మార్కెట్ 2018-19 ఆర్థిక సంవత్సరంలో 160 మిలియన్ల అమెరికా డాలర్ల నుండి 2022-23 ఆర్థిక సంవత్సరంలో 290 మిలియన్ల అమెరికన్ డాలర్ల అమెరికా, పరిసర దేశాల నుండి యాపిల్ దిగుమతులు పెరగడంలో ఇది స్పష్టంగా కనిపిస్తుంది. టర్కీ, ఇటలీ, చిలీ, ఇరాన్ మరియు న్యూజిలాండ్ భారతదేశానికి ప్రముఖ ఆపిల్ ఎగుమతిదారులుగా ఉన్నాయి, ఒకప్పుడు అమెరికా కలిగి ఉన్న మార్కెట్ వాటాను సమర్థవంతంగా ఆయా దేశాలు పొందాయి. అదేవిధంగా, వాల్నట్ల విషయంలో, దిగుమతులు 2018-19 ఆర్థిక సంవత్సరంలో 35.11 మిలియన్ల అమెరికా డాలర్ల నుండి 2022-23 ఆర్థిక సంవత్సరంలో 53.95 మిలియన్ల అమెరికా డాలర్లకు పెరిగాయి. చిలీ మరియు యుఏఈ భారతదేశానికి అతిపెద్ద ఎగుమతిదారులుగా మారాయి. గత మూడు సంవత్సరాలలో, బాదం దిగుమతులు దాదాపు 233 వేల మెట్రిక్ టన్నులు కాగా, దేశీయ ఉత్పత్తి కేవలం 11 వేల మెట్రిక్ టన్నులుగా నిలిచాయి. భారతదేశం దిగుమతులపై ఎక్కువగా ఆధారపడి ఉంది. అందువల్ల, అదనపు సుంకాల తొలగింపు ఇప్పుడు ఈ ఉత్పత్తులను భారతదేశానికి ఎగుమతి చేస్తున్న దేశాల మధ్య న్యాయమైన పోటీని నిర్ధారిస్తుంది.